
Esselamu alejkum.Imam par pitanja!  

Postavila bih pitanje vezano za hajz-menstruaciju . Nedavno sam prespavala ***[sabah](https://pitajucene.com/search/sabah/questions/ "Pretraži pitanja o sabah")***, kad sam ustala nisam imala hajz, međutim dok sma se obukla, spremila krevet dobila sam hajz. Da li sam ja dužna da nadoknadim taj sabah kad mi završi hajz?


* 
* 
* 
* 
* 
* 
* 

 
KO PRESPAVA SABAH A ZATIM DOBIJE HAJZ

Alejkumusselam.


Bilježe Buharija i Muslim u svojim Sahihima od Enesa, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko zaboravi (klanjati) ***[namaz](https://pitajucene.com/search/Namaz/questions/ "Pretraži pitanja o namazu")*** neka ga klanja kada ga se sjeti, nema kefareta za njega osim toga. “I klanjaj namaz da bi Me veličao”, a u rivajetu od Muslima je došao dodatak: “Ili ga prespava”. Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** ukazuje na obavezu naklanjavanja propuštenog ***[farz](https://pitajucene.com/search/Farz/answers/ "Pretraži odgovore za Farz")*** namaza zbog spavanja ili zaborava čim se sjeti da ga je zaboravio klanjati ili prespavao.


Na osnovu ovoga hadisa ti si obavezna da naklanjaš namaz koji si prespavala a bila si u stanju čistoće. A pošto si dobila hajz u momentu kada si htjela i trebala da naklanjaš namaz, a ženi u stanju hajza nije dozvoljeno da klanja po idžmau učenjaka, obaveza naklanjavanja ovog namaza se odgađa do prestanka hajza.


Prema tome, dobijanje hajza ne utiče za obavezu naklnajvanja prespavanog namaza u stanju čistoće. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


